 Ezikiel 46  Nke a bụ ihe Ọkaakaa Onyenwe anyị Jehova kwuru, Ọnụ ụzọ ámá nke ogige dị nime nke chere ihu nebe ọwụwa anyanwụ ga-emechi emechi ruo ụbọchị isii a na-arụ ọrụ. A ga-emeghe ya nụbọchị izu ike, megheekwa ya nụbọchị ememme ọnwa ọhụrụ.Onyeisi ga-esi nụzọ e si aga nihe owuwu ụzọ mbata nke ọnụ ụzọ ámá bata, site nèzí, guzokwa nakụkụ awara ọnụ ụzọ ámá; ndị nchụàjà ga-achụ àjà ya a na-esurecha nọkụ na àjà udo ya, ọ ga-akpọkwa isiala nebe e si abata nọnụ ụzọ ámá, ọ ga-apụkwa, ma ọnụ ụzọ ámá ahụ ga-eghere oghe ruo anyasị.Ndị ala a ga-akpọ isiala nihu Jehova nọnụ ụzọ ámá ahụ nụbọchị izu ike nakwa nụbọchị ememme ọnwa ọhụrụ.Àjà a na-esurecha nọkụ nke onyeisi ga-achụrụ Jehova nụbọchị izu ike ga-abụ ụmụ ebule isii ahụ dị mma na otu ebule ahụ dị mma.Àjà ọka ya ga-abụ otu ihe ọtụtụ efa maka otu ebule, ọ ga-enyekwa ihe a ga-eji achụrụ ya àjà ọka maka ụmụ ebule ndị ahụ dị ka ọ ga-enyeli. Mmanụ ọ ga-enyekwa bụ otu ihe ọtụtụ hin maka otu ihe ọtụtụ efa.Nụbọchị ememme ọnwa ọhụrụ, ọ ga-enye nwa oké ehi, nke si nìgwè ehi, nke ahụ dị mma, nyekwa ụmụ ebule isii na otu ebule; ha ga-abụ ndị ahụ dị mma.Ọ ga-enyekwa otu ihe ọtụtụ efa maka nwa oké ehi nakwa otu ihe ọtụtụ efa maka ebule iji chụọ àjà ọka. Ọ ga-enyekwa ihe ọ bụla ọ ga-enyeli maka ụmụ ebule ndị ahụ; mmanụ ọ ga-enye ga-abụ otu ihe ọtụtụ hin maka otu ihe ọtụtụ efa.Mgbe onyeisi chọrọ ịbata, ọ ga-esi nụzọ e si aga nihe owuwu ụzọ mbata nke ọnụ ụzọ ámá bata, ọ ga-esikwa nụzọ ahụ pụọ.Mgbe ndị ala a batara nihu Jehova noge ememme, onye ọ bụla nke si nọnụ ụzọ ámá dị nebe ugwu bata ịkpọ isiala ga-esi nọnụ ụzọ ámá ndịda pụọ. Onye ọ bụla nke si nọnụ ụzọ ámá ndịda bata ga-esi nọnụ ụzọ ámá dị nebe ugwu pụọ. Ọ dịghị onye ga-esi nụzọ o si bata pụọ, nihi na ọ ga-elegide anya nihu wee pụọ.Ma onyeisi nke nọ netiti ha ga-abata mgbe ha batara; ha pụọ, ya apụọ.Mgbe a na-eme ememme nakwa noge e ji eme ememme, ihe ọ ga-eji chụọ àjà ọka bụ otu ihe ọtụtụ efa maka nwa oké ehi, otu ihe ọtụtụ efa maka ebule, na ihe ọ ga-enyeli maka ụmụ ebule ndị ahụ; mmanụ ọ ga-enye bụ otu ihe ọtụtụ hin maka otu ihe ọtụtụ efa.Ọ bụrụ na onyeisi achụọ àjà a na-esurecha nọkụ dị ka àjà afọ ofufo, ma ọ bụ chụọrọ Jehova àjà udo dị ka àjà afọ ofufo, a ga-emeghere ya ọnụ ụzọ ámá chere ihu nebe ọwụwa anyanwụ, ọ ga-ewetakwa àjà ya a na-esurecha nọkụ nakwa àjà udo ya dị nnọọ ka ọ na-eme nụbọchị izu ike. Ọ ga-apụ. A ga-emechikwa ọnụ ụzọ ámá ahụ ma ọ pụọ.Kwa ụbọchị, ị ga na-eweta nwa ebule ahụ dị mma, nke na-agafebeghị otu afọ, a ga-eji na-achụrụ Jehova àjà a na-esurecha nọkụ. Ị ga na-eweta ya kwa ụtụtụ.Ihe ị ga na-eweta nke a ga-eji na-achụ àjà ọka kwa ụtụtụ bụ otu ụzọ nụzọ isii nke otu ihe ọtụtụ efa, mmanụ ị ga na-eweta bụ otu ụzọ nụzọ atọ nke otu ihe ọtụtụ hin nke a ga na-efesa ná ntụ ọka e gwere nke ọma. Àjà ọka a na-achụrụ Jehova bụ ụkpụrụ ga-adịru mgbe a na-akaghị aka, nke a ga na-achụ mgbe niile.Ha ga-ewetakwa nwa ebule na ihe a ga-eji na-achụ àjà ọka nakwa mmanụ kwa ụtụtụ ka ọ bụrụ àjà a na-esurecha nọkụ mgbe niile.Nke a bụ ihe Ọkaakaa Onyenwe anyị Jehova kwuru, Ọ bụrụ na onyeisi enye nwa ya nke ọ bụla onyinye ka ọ bụrụ ihe nketa ya, ọ ga-abụ ala nke ụmụ ya. Ọ bụ ala ha ketara eketa.Ọ bụrụkwa na o si nihe nketa ya nye otu nime ndị na-ejere ya ozi onyinye, ọ ga-abụ nke onye ahụ ruo afọ nnwere onwe; ọ ga-alaghachiri onyeisi ahụ. Ọ bụ naanị ụmụ ya ga-eketa ala ya ka ọ bụrụ nke ha mgbe niile.Onyeisi agaghị anara ndị m ihe nketa ọ bụla iji chụpụ ha nala ha. Ọ ga-esi nala ya nye ụmụ ya ihe nketa, ka ndị m wee ghara isi nala ha gbasasịa.O wee si nụzọ mbata dị nakụkụ ọnụ ụzọ ámá kpọbata m nụlọ dị nsọ ebe ndị nchụàjà na-anọ eri ihe, bụ ndị chere ihu nebe ugwu, ma, lee! e nwere ebe dị nazụ azụ nebe ọdịda anyanwụ.O wee sị m: Ọ bụ ebe a ka ndị nchụàjà ga-esi anụ e ji chụọ àjà ikpe ọmụma na àjà mmehie, ọ bụkwa nebe a ka ha ga-eghe ọka e ji chụọ àjà ọka, ka e wee ghara ibupụ ihe ọ bụla nogige dị ná mpụta wee mee ka ndị mmadụ dị nsọ.O wee kpọpụta m nogige dị ná mpụta wee duru m gaa nisi nkuku anọ nke ogige ahụ, ma, lee! e nwere ogige dị notu isi nkuku nke ogige ahụ, ogige ọzọ dịkwa nisi nkuku nke ọzọ nke ogige ahụ.E nwere obere ogige ndị dị nisi nkuku anọ nke ogige ahụ. Ha dị kubit iri anọ nogologo, dịrịkwa kubit iri atọ nobosara. Ha anọ, bụ ndị e wuru ihe nisi nkuku ha, hà nhata.Otu ahịrị okwute gbara ha gburugburu, ya bụ, gburugburu ha anọ. E nwekwara ebe dị iche iche a na-esi ihe, bụ ndị a rụrụ nokpuru ahịrị okwute ndị ahụ gbaa gburugburu.O wee sị m: Ndị a bụ ụlọ ndị na-esi ihe, ebe ndị na-eje ozi nỤlọ ahụ na-esi anụ ndị mmadụ ji chụọ àjà. 